เพิ่งเปิดสาขาใหม่นี้ที่ Riverside Plaza เจริญนครได้เกือบสองเดือน ลูกค้ายังไม่เยอะเท่าไหร่ ผมไปตอนวันเสาร์เย็นก็ยัง walk-in หาโต๊ะได้สบายๆ ไม่ต้องรอคิวเหมือนสาขาอื่นๆ

ช่วงนี้ที่ร้านยังมีเชฟคนญี่ปุ่นอยู่ประจำ มื้อนี้นั่งเคาท์เตอร์บาร์ เห็นเชฟญี่ปุ่นหั่นแซลมอนชิ้นใหญ่สะใจให้กับหลายๆ โต๊ะ

สั่งเมนูตามโปรที่ทางร้านออกมาพิเศษ (ร้านเค้าจะเรียกว่าโปร surprise ที่จะลดมากกว่าปกติอีกหน่อย) Salmon Sashimi (120.-) Unagi Sushi (70.-) Foie Gras Sushi (122.-)

เมนูที่คุ้มสุดและฮิตสุดก็ Salmon Sashimi   เชฟจะหั่นชิ้นใหญ่ๆ มาให้  ถ้าอยากได้ปลาส่วนท้องก็สั่งได้ แต่ต้องเพิ่มเงิน

มื้อนี้ลองสั่งเมนูใหม่ที่เห็นลดราคา 60% และไม่เคยสั่งมาก่อน ชื่อเมนู Salmon Rikyuu Age Don (240.-) เป็นข้าวหน้าปลาแซลมอนที่เอาไปทอดแล้วก็โรยงาทั่วๆ ตัว มาพร้อมกับไข่ปลาแซลมอน แล้วก็ไข่หวาน  ปลาแซลมอนจะใช้ส่วนที่ค่อนข้างมันหน่อยคือกัดเข้าไปแล้วไม่ใช่ว่าได้แต่เนื้อปลาที่ไม่มีไขมัน ก็แปลกดีครับ แต่รสชาติธรรมดาๆ  มาครั้งหน้าก็คงไม่สั่งเมนูนี้

ปิดด้วยของหวาน โมจิถั่วแดงโรยด้วยผงถั่วเหลืองคั่วบดถ้วยเล็กที่ทางร้านมีบริการให้ตอนเช็คบิล ถือว่าดีตามคุณภาพของร้านนี้ครับ ไม่ได้ด้อยไปกว่าสาขาอื่น